THE    GHOST    CRADLE

the dogs for whinin' at the soond. The wy
the dogs took on was fearsome in itsel, for they
seemed to ken, aye when nicht cam on, 'at
the rockin' would sune begin, an' if they
werena chained they cam nrnnin' to the hoose.
I hae heard the hale glen fu, as ye micht say,
wi' the whinin' o' dogs, for the dogs on the
other farms took up the cry, an' in a glen ye
can hear soonds terrible far awa at nicht,

" As lang as we sat i' the kitchen, listenin' to
what the mester had to say aboot the ghosts in
his young days, the cradle would be still, but
we were nae suner awa speeritless to our beds
than it began, an' sometimes it lasted till morn-
in*. We lookit upon the mester almost wi' awe,
sittin' there sae helpless in his chair, an' no fleid
to be left alane. He had lang white hair, an* a
salt bonny face 'at would hae made 'im respeckit
by OBybody, an* aye when we speired if he wasna
fleid to be left alane, he said, ' Them 'at has a
dear conscience has naething to fear frae ghosts/

" There was some 'at said the curse wotild
new leave the farm till the house was rased to

